Diari Oficial de la Generalitat Valenciana


Sumari del DOGV 6093, del 02-09-2009 (2009/9822)

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Eficiència Energètica i Energia Solar Tèrmica.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/07/29/(11)/dof/vci/html**

### Dades del document

Número de DOGV
:   6093

Data del DOGV
:   02-09-2009

Secció del DOGV
:   I. DISPOSICIONS GENERALS

Número del document
:   2009/9822


Data del document
:   29-07-2009

Organisme emissor
:   Conselleria d'Educació

Tipus de document
:   Ordre

Descriptors 

:   * legislació
    * legislació escolar
    * programa d'ensenyament
    * ensenyament professional

ORDE de 29 de juliol de 2009, de la Conselleria d'Educació, per la qual s'establix per a la Comunitat Valenciana el currículum del cicle formatiu de Grau Superior corresponent al títol de Tècnic Superior en Eficiència Energètica i Energia Solar Tèrmica. [2009/9822]  
La Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article vint-i-set de la Constitució i en les lleis orgàniques que, conforme a l'apartat u del seu article huitanta-u, la desenrotllen.  
Una vegada aprovat i publicat en el Boletín Oficial del Estado el Reial Decret 1177/2008, d'11 de juliol, pel qual s'establix el títol de Tècnic Superior en Eficiència Energètica i Energia Solar Tèrmica i es fixen les seues ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que es disposa en l'article 10.1 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.2 i 39.6 de la Llei Orgànica 2/2006, de 3 de maig, d'Educació, i en el capítol II del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu. I segons allò que es fixa en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, és procedent, tenint en compte els aspectes definits en la normativa anteriorment mencionada, establir el currículum complet d'estes noves ensenyances de Formació Professional inicial vinculades al títol mencionat en l'àmbit d'esta comunitat autònoma, ampliant i contextualitzant els continguts dels mòduls professionals, respectant el perfil professional d'aquell.  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, Nivell Bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut de l'anteriorment exposat, i segons el que s'ha fixat en l'article 17.2 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu, vista la proposta de la Direcció General d'Avaluació, Innovació i Qualitat Educativa i de la Formació Professional de data 27 de juliol de 2009, amb un informe previ del Consell Valencià de la Formació Professional i de conformitat amb el Consell Jurídic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació,   
ORDENE  
Article 1. Objecte i àmbit d'aplicació  
1. La present orde es dicta a l'empara del que disposen els articles 27 i 53.1 i 2 de la Constitució Espanyola; en els articles 6.3 i 39.4 de la Llei Orgànica 2/2006, de 3 de maig, d'Educació; en els articles 17.2, 17.3 i 17.4 del Reial Decret 1538/2006, de 15 de desembre, pel qual s'establix l'ordenació de la Formació Professional del sistema educatiu; en el Reial Decret 2093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i en l'article 53 del vigent Estatut d'Autonomia de la Comunitat Valenciana i té com a objecte establir el currículum del cicle formatiu de Grau Superior vinculat al títol de Tècnic Superior en Eficiència Energètica i Energia Solar Tèrmica, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que es troba expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es definixen en el títol de Tècnic Superior en Eficiència Energètica i Energia Solar Tèrmica determinat en el Reial Decret 1177/2008, d'11 de juliol, pel qual s'establix el mencionat títol i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de Grau Superior en Eficiència Energètica i Energia Solar Tèrmica ubicats en l'àmbit territorial de la Comunitat Valenciana.  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals són els que s'establixen en el Reial Decret 1177/2008, d'11 de juliol.  
3. La relació dels mòduls professionals en què s'organitza el present currículum són:   
- 0121. Equips i instal·lacions tèrmiques  
- 0122. Processos de muntatge d'instal·lacions  
- 0123. Representació gràfica d'instal·lacions  
- 0349. Eficiència energètica d'instal·lacions  
- 0350. Certificació energètica d'edificis  
- 0351. Gestió eficient de l'aigua en edificació  
- 0352. Configuració d'instal·lacions solars tèrmiques  
- 0353. Gestió del muntatge i manteniment de les instal·lacions solars tèrmiques  
- 0354. Promoció de l'ús eficient de l'energia i de l'aigua  
- 0355. Projecte d'eficiència energètica i energia solar tèrmica  
- 0356. Formació i orientació laboral  
- 0357. Empresa i iniciativa emprenedora  
- 0358. Formació en centres de treball  
4. Els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 1177/2008, d'11 de juliol.  
5. Els continguts i la càrrega lectiva completa d'estos mòduls professionals s'establixen en l'annex I de la present orde.  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II de la present orde.  
Article 4. Mòduls professionals: Formació en centres de treball i Projecte d'Eficiència Energètica i Energia Solar Tèrmica  
El mòdul professional de Formació en centres de treball es realitzarà, amb caràcter general, en el tercer trimestre del segon curs.  
El mòdul professional de Projecte d'eficiència energètica i energia solar tèrmica consistirà en la realització individual d'un projecte de caràcter integrador i complementari de la resta dels mòduls que componen el cicle formatiu, que es presentarà i es defendrà davant d'un tribunal format per professorat de l'equip docent del cicle formatiu. Es desenrotllarà, amb caràcter general, durant l'últim trimestre del segon curs, i podrà coincidir amb la realització del mòdul professional de Formació en centres de treball. El desenrotllament i seguiment d'este mòdul haurà de compaginar la tutoria individual i col·lectiva, i la seua avaluació, per ser de caràcter integrador i complementari de la resta dels mòduls que componen el cicle formatiu, quedarà condicionada a l'avaluació positiva d'estos.  
Article 5. Espais i equipament  
Els espais mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establits en l'annex V d'esta orde.  
Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, les màquines, etc. disposaran de la instal·lació necessària per al seu funcionament correcte i compliran les normes de seguretat i prevenció de riscos i totes les altres que siguen aplicables.  
b) La seua quantitat i característiques haurà d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els referits espais.  
Article 6. Professorat  
Els aspectes referents a les especialitats del professorat amb atribució docent en els mòduls professionals del cicle formatiu d'Eficiència Energètica i Energia Solar Tèrmica enumerats en el punt 3 de l'article 2 de la present orde, segons el que preveu la normativa estatal de caràcter bàsic, són els establits actualment en l'annex III.A) del Reial Decret 1177/2008, d'11 de juliol.  
Les especialitats i, si és el cas, les titulacions del professorat amb atribució docent en els mòduls professionals d'Anglés Tècnic inclosos en l'article 7 són les que es determinen en l'annex III de la present orde.  
A fi de garantir la qualitat d'estes ensenyances, per a poder impartir els mòduls professionals que conformen el cicle formatiu, el professorat dels centres de titularitat privada o d'una altra administració diferent de la Conselleria d'Educació ubicats en l'àmbit territorial de la Comunitat hauran de posseir la corresponent titulació acadèmica que es concreta en l'annex VI de la present orde i a més acreditar la formació pedagògica i didàctica que establix el Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'Educació Secundària Obligatòria, el Batxillerat, la Formació Professional i les ensenyances de règim especial i s'establixen les especialitats dels cossos docents d'Ensenyança Secundària. La titulació acadèmica universitària requerida s'adaptarà a la seua equivalència de grau/màster universitari.  
Article 7. Docència en anglés  
A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu incorpora la llengua anglesa de manera integrada en dos mòduls professionals entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.   
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en tres hores setmanals per al mòdul que s'impartisca en el primer curs i dos hores per al que es desenrotlle durant el segon curs. A més, el professorat que impartisca els dits mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.   
2. Si no es complixen les condicions anteriorment indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenrotllaran el currículum del cicle formatiu incloent un mòdul d'Anglés Tècnic en cada curs acadèmic, la llengua vehicular del qual serà l'anglés, amb una càrrega horària de tres hores setmanals en el primer curs i dos hores setmanals en el segon curs. El currículum d'estos mòduls d'anglés tècnic es concreta en l'annex IV.  
Article 8. Autonomia dels centres   
Els centres educatius disposaran de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.   
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, potenciant o creant la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.   
La Conselleria d'Educació afavorirà l'elaboració de projectes d'innovació, així com de models de programació docent i de materials didàctics, que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la Conselleria d'Educació, sense que, en cap cas, s'imposen aportacions a l'alumnat ni exigències per a esta.  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic Superior en Eficiència Energètica i Energia Solar Tèrmica s'ajustaran al que establix la Llei Orgànica 2/2006, de 3 de maig, d'Educació, i en les normes que la despleguen, i, en tot cas, hauran de complir els requisits que s'establixen en l'article 52 del Reial Decret 1538/2006, de 15 de desembre, a més del que establix el Reial Decret 1177/2008, d'11 de juliol, i normes que el despleguen.  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la Conselleria d'Educació.  
Article 11. Adaptació als distints tipus i destinataris de l'oferta educativa  
La Conselleria d'Educació podrà realitzar ofertes formatives, d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances d'este a les característiques dels distints tipus d'oferta educativa a fi d'adaptar-se a les característiques dels destinataris.  
Disposició addicional. Calendari d'implantació  
La implantació del currículum objecte de regulació de la present orde tindrà lloc en el curs escolar 2009-2010, per a les ensenyances corresponents al curs primer, i en el curs 2010-2011, per a les del segon curs.  
Disposicions finals  
Primera. Aplicació de l'orde  
Les direccions generals de la Conselleria d'Educació són autoritzades, en l'àmbit de les seues competències, per a adoptar les mesures i dictar les instruccions necessàries per a l'aplicació del que disposa esta orde.  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
València, 29 de juliol de 2009  
El conseller d'Educació,  
ALEJANDRO FONT DE MORA TURÓN  
ANNEX I  
Mòduls professionals  
Mòdul professional: Equips i instal·lacions tèrmiques  
Codi: 0121  
Duració: 224 hores  
Continguts:  
Càlcul d'instal·lacions tèrmiques.  
- Aplicació de termotècnia a instal·lacions tèrmiques:  
- Transmissió de calor. Resistències tèrmiques per conducció, convecció i radiació.  
- Càlcul d'aïllament tèrmic i característiques dels aïllaments. Calorifugatge de canonades.  
- Càlcul de càrregues tèrmiques d'instal·lacions de fred, climatització i calefacció.  
- Identificació dels paràmetres per a la generació de calor:  
- Classificació dels combustibles. Emmagatzemament i xarxes de combustibles sòlids, líquids i gasosos.   
- Característiques dels combustibles. Poder calorífic. Poder calorífic inferior. Famílies de gasos. Límit d'inflamabilitat. Tensió de vapor.  
- Determinació de les condicions de qualitat de l'aire interior i confort en instal·lacions tèrmiques:  
- Identificació de les propietats de l'aire humit.   
- Ús del diagrama psicromètric.  
- Representació de mescles d'aire en el diagrama psicromètric. Representació dels distints tractaments d'aire en el diagrama psicromètric.  
- Càlcul de necessitats de ventilació.  
- Interpretació dels cicles frigorífics:  
- Identificació en diagrames frigorífics dels paràmetres característics de les instal·lacions. Compressió simple i múltiple. Absorció.  
- Taules de refrigerants i el seu ús: presentació general de les taules. Utilització en cicles de refrigeració.  
- Estudi dels cicles frigorífics i els seus paràmetres de funcionament.   
- Incidència de la modificació de les variables del cicle sobre l'eficiència energètica i altres factors.  
- Aplicació dels fluids refrigerants i lubricants:  
- Classificació de refrigerants en funció de les seues característiques. Recuperació i reciclatge.   
- Ús de fluids secundaris sense canvi d'estat.  
- Ús de fluids secundaris amb canvis d'estat.  
- Lubricants segons el tipus de refrigerant. Miscibilitat i solubilitat.  
- Representació gràfica d'esquemes frigorífics, de climatització (calefacció, refrigeració i ventilació) i ACS:  
- Simbologia normalitzada utilitzada en instal·lacions frigorífiques, de climatització, ACS i de ventilació.  
- Interpretació i realització d'esquemes d'instal·lacions frigorífiques, de climatització, ACS i de ventilació.  
- Normalització.  
Identificació i càlcul dels components d'instal·lacions de producció de calor i ACS:  
- Generadors de calor. Calderes i cremadors. Bombes de calor. Tipologia, càlcul i selecció.  
- Combustió. Paràmetres de la combustió. Anàlisi d'esta. Concepte de tir. Control del tir.  
- Elements d'instal·lacions de producció de calor per combustió. Calderes i cremadors. Vasos d'expansió. Ximeneres. Bombes i circuladors. Depòsits acumuladors. Elements auxiliars. Càlcul i selecció.  
- Emissors, intercanviadors de calor i elements terminals. Càlcul i selecció.  
- Dispositius de control i seguretat.  
- Reglamentació.  
Descripció i càlcul dels components d'instal·lacions frigorífiques:  
- Cambres frigorífiques. Tipus i aplicacions.  
- Classificació i característiques dels compressors frigorífics. Selecció. Variació de capacitat.  
- Condensadors i torres de refredament d'aigua. Classificació i funcionament. Càlcul i selecció.  
- Evaporadors i intercanviadors de calor. Classificació i funcionament. Sistemes de desgebrament. Càlcul i selecció.  
- Dispositius d'expansió (vàlvula d'expansió termostàtica, vàlvula d'expansió electrònica, tub capil·lar, entre altres). Càlcul i selecció.  
- Valvuleria, (vàlvules de pressió constant, vàlvules de retenció, vàlvules de seguretat, vàlvules motoritzades, entre altres). Càlcul i selecció.  
- Càlcul de canonades de refrigerant.  
- Elements annexos al circuit. Filtres. Separadors d'oli. Recipients de líquid. Silenciadors. Separadors d'aspiració.  
- Sistemes d'estalvi energètic.  
- Reglamentació.  
Identificació i càlcul de components i equips en instal·lacions de climatització i ventilació:  
- Classificació de les instal·lacions de climatització i ventilació.  
- Parts i elements constituents.  
- Dimensionat i selecció d'equips.  
- Plantes refrigeradores. Bombes de calor.  
- Equips d'absorció.  
- Unitats de tractament d'aire.  
- Distribució d'aire en els locals. Reixetes i difusors. Unitats terminals.  
- Reglamentació.  
Càlcul de xarxes de transport de fluids en instal·lacions tèrmiques i de ventilació:  
- Lleis generals dels fluids. Equació de Bernouilli. Pressió dinàmica. Pressió estàtica.  
- Disseny i càlcul de xarxes de conductes. Pèrdua de càrrega, velocitat i cabal.  
- Disseny i càlcul de xarxes de canonades. Pèrdua de càrrega, velocitat i cabal.  
- Tipus de bombes per a fluids. Camp d'aplicació. Corba característica d'una bomba. Cavitació. Altura neta positiva d'aspiració (NPSH).  
Configuració d'instal·lacions de protecció contra incendis:  
- Classificació dels sistemes de detecció i d'alarma d'incendi.  
- Classificació dels sistemes d'extinció portàtil.  
- Classificació i càlcul dels sistemes d'extinció automàtica.  
Mòdul professional: Processos de muntatge d'instal·lacions  
Codi: 0122  
Duració: 224 hores  
Continguts:  
Identificació de materials i tractaments anticorrosius i antioxidants:  
- Propietats generals de materials.  
- Tècniques de modificació de les propietats mecàniques dels materials. Aliatges i tractaments tèrmics.  
- Determinar les propietats dels materials usats en instal·lacions tèrmiques. Assajos.  
- Materials utilitzats en instal·lacions tèrmiques. Avantatges i inconvenients.  
- Canonades. Materials, característiques i dimensions. Formes comercials dels materials.  
- Corrosió i oxidació. Protecció de materials.  
- Accessoris per a canonada utilitzada en instal·lacions tèrmiques i de fluids.  
Mecanització i conformació de materials aplicats en els processos de muntatge d'instal·lacions tèrmiques i de fluids:  
- Equips i ferramentes de mecanització (classificació, utilització).  
- Instruments de mesurament i comparació.  
- Operacions de tallament, foradament i roscatge (interior i exterior).  
- Corbament, esbocament i eixamplament en canonades.  
- Traçament, tallament i construcció de conductes d'aire a partir de planxa (mètode del tram recte i per tapes).  
- Mecanització en conductes de xapa i d'altres materials rígids per a ventilació i extracció.  
- Tècniques i procediments d'instal·lació de conductes d'aire.  
- Característiques dels aïllaments tèrmics i acústics en conductes d'aire.  
- Muntatge d'elements de mesura dels paràmetres de les instal·lacions d'aire.  
- Mesures de seguretat en operacions de mecanització i conformació.  
Execució d'unions no soldades:  
- Unions no soldades i tipus de materials.  
- Elecció i maneig de ferramentes.  
- Operacions de roscatge, caragolament, apegament, engrapament, reblament, esbocament i eixamplament.  
- Mesures de seguretat en operacions d'unions no soldades.  
Soldadura aplicada en els processos de muntatge d'instal·lacions tèrmiques i de fluids:  
- Materials base segons tipus de soldadura.  
- Tipus de soldadura i simbologia utilitzada.  
- Soldadura elèctrica (principis, procediments i ferramentes). Soldadura a testa de tubs d'acer.  
- Soldadura per termofusió (procediments, components).  
- Soldadura per flama (oxiacetilé, butà, entre altres). Soldadura per capil·laritat.  
- Procediments de soldadura.  
- Mesures de seguretat en operacions de soldadura.  
Muntatge bàsic d'equips frigorífics:  
- Tècniques de replantejament i ubicació d'equips, línies, entre altres.  
- Suports i fixacions d'equips i línies de fluids en general.  
- Muntatge de línies de refrigerants i circuits associats.  
- Muntatge d'elements associats (filtres, visors, vàlvules d'expansió, vàlvules, entre altres).  
- Mesures de seguretat en operacions de muntatge d'instal·lacions.  
- Relacionar les instal·lacions frigorífiques amb els reglaments de seguretat i instruccions tècniques complementàries.  
Muntatge bàsic d'equips i elements d'instal·lacions de producció de calor i de fluids:  
- Tècniques de replantejament i ubicació d'equips, línies, entre altres.  
- Suports i fixacions d'equips i línies de fluids en general.  
- Muntatge de línies de calefacció, ACS i combustibles.   
- Muntatge d'elements associats (unitats terminals, porgadors, detentors, vàlvules de reglatge, taps, vàlvules, entre altres).  
- Mesures de seguretat en operacions de muntatge d'instal·lacions.  
- Relacionar les instal·lacions de producció de calor amb el reglament d'instal·lacions tèrmiques en edificis.  
Realització de proves d'estanquitat d'instal·lacions tèrmiques i de fluids:  
- Proves d'estanquitat. Equips i instruments de mesura de pressió.  
- Normativa aplicable.  
- Mesures de seguretat.  
Muntatge de sistemes elèctrics associats a instal·lacions tèrmiques bàsiques:  
- Elaboració i interpretació dels esquemes elèctrics de la instal·lació.  
- Muntatge i connexió de quadros elèctrics d'alimentació i maniobra.  
- Muntatge i connexió d'elements de les instal·lacions (pressòstats, termòstats, sondes de pressió i temperatura, termoparells, entre altres).  
- Relacionar les instal·lacions elèctriques amb el reglament electrotècnic de baixa tensió.  
Posada en marxa d'instal·lacions tèrmiques:  
- Seqüència de posada en funcionament.  
- Tècniques de localització i reparació de fugues de fluid en les instal·lacions.  
- Procediments bàsics d'una instal·lació frigorífica: buit, prova de fugues, càrrega de refrigerant, càrrega d'oli, recuperació i reciclatge de refrigerant.  
- Procediments bàsics d'una instal·lació de producció de calor: prova de fugues, regulació del cremador, equilibratge tèrmic, proves de rendiment energètic.  
- Paràmetres de funcionament d'instal·lacions tèrmiques.  
- En instal·lacions frigorífiques: mesura de pressions, temperatures, velocitat de l'aire, cabal d'aire, cabal d'aigua, cabal de refrigerant, acidesa d'oli, nivell sonor.  
- En instal·lacions de producció de calor: mesura de pressions, temperatures, cabal d'aigua, cabal d'aire, opacitat de fums, percentatge de diòxid de carboni i monòxid de carboni i incremats, tir de ximenera.  
- En instal·lacions elèctriques associades: mesura de diferència de potencial, intensitat de corrent, resistència presa de terra, resistència d'aïllament.  
- Ajustos i correccions posteriors a la posada en funcionament de la instal·lació segons criteris d'eficiència energètica.  
- Mesures de seguretat en operacions de posada en funcionament.  
Mòdul professional: Representació gràfica d'instal·lacions  
Codi: 0123  
Duració: 128 hores  
Continguts:  
Croquització:  
- Croquis a 2D i a mà alçada a peu d'obra.  
- Croquis en isomètric i a mà alçada a peu d'obra.  
- Xarxes de fluids a mà alçada.  
- Conjunts i especejament d'instal·lacions a mà alçada.  
Retolació normalitzada:  
- Llegibilitat.  
- Homogeneïtat.  
Representació d'elements i equips d'instal·lacions tèrmiques i de fluids:  
- Documentació gràfica. Normes generals de representació.  
- Plans d'edificació. Pla de situació. Plantes. Alçats. Seccions. Detalls constructius.  
- Terminologia i simbologia d'instal·lacions: calorífiques, frigorífiques, climatització-ventilació, xarxes de fluids i sistemes associats.  
- Utilització de TIC.  
Elaboració d'esquemes d'instal·lacions tèrmiques i de fluids:  
- Programes informàtics d'aplicació.  
- Esquemes de principi.  
- Esquemes elèctrics.  
- Esquemes de regulació i control.  
Elaboració de plans generals d'instal·lacions tèrmiques i de fluids:  
- Programes informàtics d'aplicació.  
- Dibuix en 2D.  
- Normes generals de representació gràfica:  
- Formats.  
- Escales.  
- Tipus de línies.  
- Vistes.  
- Acotació.  
- Normativa específica aplicable a les instal·lacions tèrmiques i de fluids:  
- Disposició d'elements.  
- Traçat de xarxes.  
- Ubicació d'equips.  
- Elements singulars.  
- Càlcul de materials per a elaboració de pressupostos.  
Elaboració de plans de detall i isometries d'instal·lacions tèrmiques i de fluids:  
- Programes informàtics d'aplicació.  
- Dibuix en 3D.  
- Isometries de xarxes de fluids.  
- Isometries per al muntatge d'instal·lacions.  
- Normes de representació gràfica:  
- Identificació de materials.  
- Talls, seccions i ruptures.  
- Indicacions i llegendes.  
Elaboració de conjunts i especejaments de xarxes de fluids:  
- Conjunt i especejament de xarxes de ventilació (CAD i mà alçada).  
- Conjunt i especejament de conductes d'aire i difusió (CAD i mà alçada).  
- Conjunt i especejament de xarxes d'aigua (CAD i mà alçada).  
- Conjunt i especejament de xarxes frigorífiques (CAD i mà alçada).  
Mòdul professional: Eficiència energètica d'instal·lacions  
Codi: 0349  
Duració: 128 hores  
Continguts:  
Avaluació energètica de sistemes de generació de calor:  
- Explotació energètica d'instal·lacions. Component energètic de processos i instal·lacions.  
- Generació de calor, combustió i combustibles. Termodinàmica dels gasos. Reaccions químiques en la combustió. Poder calorífic superior i inferior. Anàlisi de fums. Rendiment de la combustió. Demanda de combustible. Autonomia d'ús.  
- Instal·lacions i equips de calefacció i producció d'aigua calenta: procediments reconeguts per a l'obtenció del rendiment instantani i rendiment estacional. Determinació de consums. Exigències reglamentàries.  
- Tècniques de mesurament en instal·lacions de generació de calor. Mesura del cabal en fluids, mesura de la calor transmesa i l'energia elèctrica consumida.  
- Riscos associats a la manipulació de generadors de calor.  
Avaluació energètica de sistemes de generació de fred:  
- Explotació energètica d'instal·lacions. Component energètic de processos i instal·lacions.  
- Higrometria. Operacions de tractament de l'aire. Humectació i deshumectació de l'aire. Calor sensible i calor latent. Entalpia de l'aire. Consums previstos.  
- Producció de fred per compressió mecànica: principi termodinàmic, balanç energètic, rendiment energètic. Estudi del procés en el diagrama pressió-entalpia. Reversibilitat del sistema. Rendiments i balanços energètics en altres tipus de producció frigorífica.  
- Instal·lacions i equips de condicionament d'aire i ventilació: obtenció de rendiments. Temperatures de treball. Eficiència energètica en refrigeració EEr. Exigències reglamentàries.  
- Incidència de la ventilació en l'estalvi energètic. Recuperació de la calor d'extracció.  
- Tècniques de mesurament en instal·lacions de generació de fred.  
- Riscos associats als equips generadors de fred.  
Avaluació energètica de sistemes de distribució tèrmica:  
- Energia, calor i transmissió de calor. Dinàmica de fluids. L'aire i l'aigua com a mitjans termòfors. Altres fluids termòfors.  
- Permeabilitat al vapor d'aigua. Limitació de les pèrdues de calor i control de condensacions en canonades. Exigències reglamentàries.  
- Circuits d'aigua: elements de regulació i equilibratge. Sistemes de cabal variable.   
- Bombes circuladores: control de rendiment. Sistemes d'ajust del cabal.  
- Intercanviadors de calor: balanços energètics, eficàcia i rendiment. Neteja i desincrustació.  
- Unitats terminals: característiques i capacitats sensible i latent. Sistemes de control. Eficàcia i rendiment.  
- Xarxes d'aire: elements de regulació i equilibratge. Determinació i limitació de les pèrdues de calor i control de condensacions en conductes. Sistemes de cabal variable. Sistemes de temperatura variable. Exigències reglamentàries.  
- Xarxes de distribució amb refrigerants. A dos tubs i amb recuperació de calor. Avantatges i inconvenients.  
- Ventiladors: control de rendiment. Sistemes d'ajust del cabal i la pressió.  
Càlcul de l'estalvi energètic dels sistemes de recuperació d'energia:  
- Recuperació d'energia. Principis funcionals.  
- Sistemes de recuperació de calor sensible i d'entalpia. Característiques de cada un i aplicacions. Eficàcia i rendiment. Exigències reglamentàries. Tipus comercials.  
- Sistemes de recuperació del medi de condensació: anells de condensació, torres de refredament i aerorefredadors. Tipus i característiques. Eficàcia i rendiment. Aplicacions. Exigències reglamentàries.  
Valoració de l'estalvi energètic dels sistemes de control d'instal·lacions:  
- Regulació, control, mesurament i comptabilització de consums per a instal·lacions tèrmiques.  
- Interpretació i elaboració d'esquemes.  
- Instruments de mesura: Termòmetres, termohigròmetres, anemòmetres, baròmetres, hidròmetres, manòmetres, vacuòmetres, cabalímetres, comptadors de calories, polímetre, pinça amperimètrica, entre altres.  
- Punts de control d'una instal·lació. Variables analògiques i digitals. Situació dels elements de mesura i control.  
- Elements captadors-actuadors de regulació i control: termòstats, higròstats, pressòstats, sondes, piròstats, fluxòstats, finals de carrera, servomotors, entre altres. Sistemes d'instal·lació de cada un d'estos.  
- Elements de control proporcional. Tipus, funcions de transferència, llaços, algoritmes de control. Controladors específics per als equips tèrmics i de fluids.  
- Configuració d'un sistema de regulació i control centralitzat. Sistemes de regulació preconfigurats i programables. Sistemes SCADA. CPU, mòduls d'eixides i entrades A/D, targetes de relés, interfície de comunicació amb PC. Telegestió.  
Avaluació dels sistemes elèctrics de les instal·lacions tèrmiques:  
- Interpretació i elaboració d'esquemes.  
- Components elèctrics de protecció, comandament i mesura en la instal·lació: proteccions magnetotèrmiques, diferencials, contactors, tèrmics disjuntors, relés de comandament, selectors, temporitzadors, programadors horaris, equips de mesura, transformadors de tensió i intensitat.  
- Línies elèctriques d'alimentació d'equips. Compliment de reglamentació. Comprovació de la secció per intensitat, curtcircuit i caiguda de tensió.  
- Comportament dels circuits receptors. Factor de potència i la seua millora.  
- Tècniques de mesurament de variables elèctriques: interpretació de resultats.  
- Transformadors i motors: Tipus i característiques. Eficiència i rendiment.  
- Variadores de velocitat en motors elèctrics. Avantatges.  
- Seguretat en les instal·lacions elèctriques.  
Càlcul de l'eficiència energètica de les instal·lacions d'il·luminació en edificis:  
- Tècniques de mesurament de variables d'il·luminació.  
- Il·luminació d'interior: requeriments d'il·luminació, tipus de lluminàries i eficiència energètica. Consums, càlcul de lluminàries, distribució de lluminàries. Compliment de reglamentació.  
- Il·luminació exterior: requeriments d'il·luminació, tipus de lluminàries i eficiència energètica. Consums, càlcul de lluminàries, distribució de lluminàries. Compliment de reglamentació.  
- Sistemes de control i regulació de la il·luminació. Sensors i reguladors. Aprofitament de la llum natural. Compliment de reglamentació. Sistemes de reducció del flux.  
- Manteniment i conservació.  
- Seguretat en les instal·lacions d'il·luminació.  
Elaboració de propostes per a la millora de l'eficiència energètica d'instal·lacions:  
- Recopilació de dades i mesures d'instal·lacions tèrmiques i d'il·luminació.  
- Històric de consums, factures, informació d'usuaris, criteris d'ús.  
- Tècniques de registre de dades. Instal·lació d'equips data-logger.  
- Interpretació de les dades i paràmetres característics obtinguts en les inspeccions i proves d'eficiència energètica de les instal·lacions tèrmiques i d'il·luminació.  
- Full de càlcul amb dades. Elaboració de gràfics resum.  
- Dictamen de diagnòstic de l'estat actual de la instal·lació.  
- Equips eficients. Classificació i etiqueta d'eficiència energètica.  
- Alternatives de millora als sistemes de generació, distribució i control d'instal·lacions tèrmiques.  
- Sistemes de recuperació d'energia: ventilació controlada, refredament gratuït (free-cooling), recuperació de calor sensible, recuperació d'entalpia.  
- Sistemes eficients en la configuració d'instal·lacions d'il·luminació. Sistemes de regulació i control. Aprofitament de la llum natural.  
- Tècniques d'aprofitament d'energies renovables.  
- Limitació de l'ús d'energia convencional en les instal·lacions.  
- Exigències reglamentàries sobre eficiència energètica. Reglament d'instal·lacions tèrmiques en els edificis. Codi tècnic de l'edificació.  
- Criteris de manteniment preventiu per a l'eficiència energètica de les instal·lacions tèrmiques.  
- Anàlisi i proposta de solucions.  
- Càlculs justificatius dels elements constituents de la instal·lació proposada.  
- Documentació gràfica i tècnica que reflectisca l'estat actual de la instal·lació i la proposta de millora.  
- Memòria o informe tècnic on s'aporten els càlculs, plànos i la resta de documents justificatius.  
- Estudi d'estalvi energètic previst amb la millora.  
- Pressupost econòmic de la millora proposada i amortització.  
- Valoració econòmica de solucions proposades i previsió d'amortització amb l'estalvi previst.  
Mòdul professional: Gestió eficient de l'aigua en edificació  
Codi: 0351  
Duració: 64 hores  
Continguts:  
Mesurament dels paràmetres característics de xarxes d'aigua en edificació:  
- Tipologia d'instal·lacions de subministrament d'aigua i sanejament.  
- Tipologia d'usos de l'aigua i sanejament.  
- Magnituds i unitats físiques que intervenen en les instal·lacions d'aigua d'edificis. Sistemes d'unitats.  
- Instruments de mesura i control. Tipologia i característiques.  
- Tècniques de mesurament. Interpretació dels resultats de la mesura.  
- Normativa i recomanacions sobre la qualitat, eficiència i estalvi d'aigua aplicable a les instal·lacions d'aigua en edificació.  
- Normes d'utilització d'equips, materials i instal·lacions,  
- Adequació dels paràmetres fisicoquímics de l'aigua als distints usos d'esta.  
Avaluació de l'eficiència dels aparells receptors en les instal·lacions hidràuliques en edificació:  
- Facturació d'aigua i energia.  
- Tipologia i característiques d'eficiència d'aparells receptors.  
- Electrodomèstics.  
- Dispositius per a la millora d'eficiència d'aparells receptors.  
- Sistemes de control en aparells.  
- Proves de funcionament i de consum de receptors.  
- Interpretació de les dades obtingudes i mesures a adoptar.  
Configuració d'instal·lacions hidràuliques en edificació:  
- Anàlisi de la demanda de subministrament d'aigua i sanejament.  
- Disseny d'instal·lacions i eficiència.  
- Sistemes de control d'instal·lacions.  
- Aprofitament d'aigües pluvials.  
- Proves i comprovacions en les instal·lacions de subministrament d'aigua i sanejament.  
- Recomanacions per a l'estalvi d'aigua a escala d'usuari.  
Elaboració de plans de manteniment d'instal·lacions hidràuliques:  
- Tipologia i freqüència d'operacions de manteniment en instal·lacions de subministrament d'aigua.  
- Tipologia i freqüència d'operacions de manteniment en instal·lacions de sanejament.  
- Busca de fugues i identificació de gastos excessius.  
- Registre de les operacions de manteniment. Llibre de manteniment d'edifici, llibre d'edifici.  
Avaluació de l'eficiència d'instal·lacions hidràuliques en edificació:  
- Recopilació d'informació. Històric de consums, factures, informació d'usuaris i criteris d'ús.  
- Avaluació global de la instal·lació. Punts crítics.  
- Informe de diagnòstic de la instal·lació.  
- Anàlisi i càlculs justificatius de les propostes de millora.  
- Documentació gràfica i plànols.  
- Estudis d'estalvi previst amb la millora.  
- Pressupost econòmic de la millora proposada. Amortització.  
Memòria o informe tècnic.  
Mòdul professional: Certificació energètica d'edificis  
Codi: 0350  
Duració: 180 hores  
Continguts:  
Avaluació de l'aïllament en tancaments d'edificis:  
- Tipus de tancaments.  
- Tipus d'aïllants, característiques tèrmiques, de comportament enfront de l'incendi i de degradació higroscòpica.  
- Transmissió de calor en un element unidimensional de diverses capes. Geometries planes i cilíndriques. Radi crític d'aïllament.  
- Característiques tèrmiques de distints materials utilitzats en construcció.  
- L'aire humit. Propietats.  
- Diagrames psicomètrics: Carrier, Mollier, ASHRAE.  
- Maneig bàsic del diagrama psicomètric.  
- Tipus de condensacions.  
- Permeabilitat a l'aire i infiltracions.  
- Col·locació capes en un tancament.  
Determinació de la limitació de la demanda energètica en edificació:  
- Distribució del consum d'energia en edificis segons el seu ús.  
- Fonaments tècnics de la limitació de demanda energètica.  
- Aplicació pràctica de l'opció simplificada.  
- Zonificació climàtica.  
- Classificació dels espais, envolupant tèrmica i tancaments. Paràmetres.  
- Limitació de la demanda energètica.  
- Compliment de les limitacions de permeabilitat a l'aire de les fusteries dels buits i lluernes.  
- Control de les condensacions intersticials i superficials.  
- Codi tècnic de l'edificació. Secció estalvi d'energia. HE1.  
Càlcul de la demanda energètica en edificació:  
- Aplicació de l'opció general en el càlcul de la demanda energètica.  
- Maneig del programa informàtic reconegut en la normativa vigent.  
- Definició i característiques de l'envolupant tèrmica.  
- Característiques de l'edifici de referència.  
- Condicions ambientals interiors i climàtiques exteriors.  
- Control solar, factor d'ombra, factor solar, factor solar modificat, volades, dispositius de lamel·les.  
- Elements d'ombra i obstacles remots.  
- Informe de resultats. Variacions per a distints escenaris.  
- Tècniques de millora de resultats. Sistemes d'orientació, protecció solar, augment d'aïllants i altres.  
Qualificació energètica dels edificis:  
- Instal·lacions energètiques.  
- Contribució a la qualificació de sistemes de calefacció, refrigeració, ventilació i producció d'aigua calenta sanitària.  
- Contribució a la qualificació dels sistemes d'il·luminació.  
- Contribució a la qualificació dels sistemes de control telemàtic i domòtic.  
- Contribució a la qualificació dels sistemes solars i de cogeneració.  
- Qualificació energètica: aplicació opció simplificada.  
- Aplicació opció general.  
- Maneig del programa informàtic reconegut en la normativa vigent.  
- Reglament d'Instal·lacions Tèrmiques en els Edificis (RITE) i les seues guies tècniques.  
Documentació per a la certificació energètica d'edificis:  
- Procés de certificació energètica de projecte.  
- Procés de certificació energètica d'edifici acabat.  
- Procés de certificació energètica d'edificis existents.  
- Etiqueta energètica.  
- Reial Decret de Certificació.  
- Normativa local i autonòmica.  
- Directives europees de certificació.  
- Versus rendiment.  
- Càlcul de la qualificació energètica d'edificis.  
- Elaboració de propostes de millora d'eficiència.  
- Obtenció de certificació energètica d'un edifici.  
Mòdul professional: Configuració d'instal·lacions solars tèrmiques  
Codi: 0352  
Duració: 140 hores  
Continguts:  
Avaluació del potencial solar i implantació d'instal·lacions solars:  
- Necessitats energètiques en una vivenda. Consums energètics. Consums elèctrics, energia elèctrica, potència elèctrica, factor de simultaneïtat. Consum d'aigua. Consum de gas.  
- Factors d'emplaçament d'instal·lacions solars. Latitud, zona segons el CTE. Zones de muntanya.  
- El sol com a font d'energia.  
- Potencial solar d'una zona. Taules i sistemes de mesures.  
- Paràmetres bàsics per a la determinació del potencial solar d'una zona.  
- Estudis tècnics d'ubicació i orientació per a la realització d'instal·lacions solars.  
- Normatives aplicables d'instal·lacions solars.  
Elaboració d'avantprojectes d'instal·lacions solars tèrmiques:  
- Instal·lació solar tèrmica. Components d'esta. Descripció de les diferents parts.  
- Tipus d'instal·lacions solars tèrmiques. Instal·lació solar per a refrigeració.  
- Instal·lació solar fotovoltaica. Elements que la componen.  
- Tipus d'instal·lació solar fotovoltaica. Aïllades i connectada a xarxa.  
- Estudis econòmics i financers d'una instal·lació solar.  
- Normatives aplicables d'instal·lacions solars. Normativa autonòmica i ordenances municipals.  
- Tràmits administratius. Documentació administrativa.  
- Ajudes financeres. Convocatòries.  
Configuració d'instal·lacions solars tèrmiques:  
- Conceptes i magnituds bàsiques.  
- Parts d'una instal·lació solar tèrmica.  
- Descripció d'equips i elements constituents d'una instal·lació solar tèrmica: captadors, circuit primari i secundari, intercanviadors, depòsits d'acumulació, depòsits d'expansió, bombes de circulació, canonades, porgadors, cabalímetres, vàlvules i elements de regulació.  
- Instal·lacions tèrmiques auxiliars i de suport.  
- Procés de càlcul d'una instal·lació solar tèrmica.  
- Ús de programes informàtics de simulació. Càlcul del factor de cobertura solar.  
- Interpretació dels resultats obtinguts.  
Elaboració de documentació tècnica de les instal·lacions solars tèrmiques:  
- Projectes. Documents i parts.  
- Memòries i informes tècnics. Criteris estratègics i tecnològics. Punts crítics.  
- Manuals de seguretat i protecció.  
- Manual de manteniment.  
- Normativa específica aplicable.  
Representació gràfica d'instal·lacions solars tèrmiques:  
- Dades que hi intervenen.  
- Plànols. Diferents tipus.  
- Simbologia hidràulica i elèctrica.  
- Dibuix assistit per ordinador.  
- plecs de condicions. Normatives d'aplicació específica.  
Elaboració de pressupostos d'instal·lacions solars tèrmiques:  
- Definició de partides.  
- Referències i codis comercials.  
- Concepte de preu unitari de materials i mà d'obra.  
- Concepte de pressupost d'execució material.  
- Concepte de gasto general, benefici industrial i impost sobre el valor afegit.  
Elaboració d'estudis de seguretat per al muntatge d'instal·lacions solars tèrmiques:  
- Tècniques de seguretat.   
- Risc. Definició i identificació.  
- Avaluació de riscos. Elecció de mesures.  
- Implantació de mesures.  
- Normativa aplicable.  
- Equips de protecció individual.  
- Tècniques de protecció ambiental.  
- Legislació ambiental.  
- Qualitat. Sistemes, criteris i control.  
Mòdul professional: Gestió del muntatge i manteniment d'instal·lacions solars tèrmiques  
Codi: 0353  
Duració: 120 hores  
Continguts:  
Planificació del muntatge d'instal·lacions solars tèrmiques:  
- Interpretació de projectes d'instal·lacions solars tèrmiques.  
- Organització i preparació del muntatge. Tècniques de planificació estratègica.  
- Especificacions per al trasllat i l'arreplega de materials.  
- Especificacions metodològiques per al muntatge de captadors, intercanviadors i equips hidràulics.  
- Especificacions metodològiques per al muntatge de canonades, circuladors i la resta de components del sistema de distribució.  
- Especificacions metodològiques per al muntatge dels sistemes de control.  
- Aprovisionament de materials i posada en obra. Planificació logística.  
- Pressupostos de muntatge, elaboració de contractes de muntatge.  
- Gestió de subvencions i ajudes públiques.  
- Manuals de muntatge de la instal·lació.  
Tècniques de muntatge d'instal·lacions solars tèrmiques:  
- Maquinària i ferramentes emprades en el muntatge.  
- Preparació i replantejament de les instal·lacions.  
- Tècniques de mesura de superfícies, sistemes GIS.  
- Estructures, bancades i suports. Geometria i esforços, càlculs bàsics. Accions de vent i neu. Sistemes d'ancoratge i fixació. Tècniques de muntatge d'estructures. Integració arquitectònica.  
- Corrosió, concepte i tipus de protecció.  
- Obra civil: desplaçament i elevació de materials i equips.  
- Tècniques i operacions d'acoblament, assentament, alineació i subjecció.  
- Tècniques de mesura en obra civil, mecànica i electricitat.  
- Tècniques de posada a terra d'instal·lacions elèctriques, protecció contra sobretensions.  
- Sistemes de protecció dels conductors elèctrics, quadros de comandament i control.  
- Aplicació de les tècniques i operacions de mecanització, conformació i unió, roscatge, esbocament i unions soldades en el muntatge d'equips i instal·lacions.  
- Tècniques i operacions d'orientació, inclinació i alineació de captadors.  
- Sondes de temperatura, tipus i utilització.  
- Muntatge dels diversos elements d'una instal·lació solar tèrmica.  
- Sistemes de drenatge i desaigüe d'instal·lacions.  
- Qualitat en el muntatge. plecs de prescripcions tècniques.  
- Documentació tècnica del treball. Documentació dels materials.  
- Parts i informes.   
Procediments per a la posada en servici d'instal·lacions solars tèrmiques:  
- Metodologia en la posada en servici d'instal·lacions.  
- Organització i execució de proves d'estanquitat.  
- Organització i execució de proves de lliure dilatació.  
- Posada en servici d'instal·lacions solars tèrmiques.  
- Proves d'ajust i equilibratge. Control de punts crítics.  
- Interconnexió de la instal·lació de suport.  
- Documentació tècnica relacionada amb la posada en servici.  
Planificació del manteniment d'instal·lacions solars tèrmiques:  
- Manteniment. Funció, objectius i tipus. Manteniment preventiu i correctiu. Manteniment substitutiu.  
- Planificació i programació del manteniment. Plans de manteniment.  
- Tasques del manteniment preventiu.  
- TPM i mètode de les 5S.  
- Sistemes automàtics de telemesura i telecontrol.  
- Gestió informatitzada del manteniment.  
- Càlcul de necessitats. Planificació de càrregues.  
- Determinació de temps.  
- Gestió econòmica de manteniment d'instal·lacions solars tèrmiques. El cost del manteniment. Anàlisi de costos.  
- Documentació per a la planificació i programació.  
- L'orde de treball.  
- Plans de seguretat, protecció ambiental i qualitat en el manteniment d'instal·lacions solars tèrmiques.  
Procediments de manteniment d'instal·lacions solars tèrmiques:  
- Maquinària i ferramentes emprades en el manteniment.  
- Diagnòstic d'avaries.  
- Tècniques de manteniment correctiu i preventiu.  
- Telegestió d'instal·lacions solars tèrmiques.  
- Magatzem i materials de manteniment d'instal·lacions solars tèrmiques. Recepció i codificació de subministraments. Organització del magatzem. Gestió de l'estoc. Homologació de proveïdors.  
- Gestió del manteniment d'instal·lacions solars tèrmiques assistit per ordinador:  
- Optimització del manteniment. Qualitat en la prestació del servici. Documentació econòmica i administrativa en el manteniment. Factures i pressupostos.  
- Manual d'ús i manteniment. Llibre de l'edifici i altres documents oficials relacionats amb el registre, la inspecció i el control.  
Mòdul professional: Promoció de l'ús eficient de l'energia i de l'aigua  
Codi: 0354  
Duració: 60 hores  
Continguts:  
Documentació per a la promoció i venda de productes i servicis energètics:  
- Màrqueting. Mercat. Productes. Preu. Promoció. Distribució. Venda en línia  
- Autoorganització del treball. Avantatges.  
- Tècniques de comunicació: Comunicacions. Manual de vendes. Argumentació. Fitxer de clients.  
- Visites.  
- Tècniques de vendes. Conferencia. Demostració, assaig i prova. Tractament d'objeccions.  
- Tancament de vendes.  
Planificació d'accions divulgatives sobre l'ús eficient de l'energia i l'aigua:  
- Plans nacionals d'ús eficient de l'energia i l'ús de l'aigua.  
- Campanyes de comunicació sobre l'eficiència energètica i l'ús de l'aigua. Discurs. Preparació del discurs. Metodologia i procediment d'emissió del discurs.  
- Tipologia de destinataris.  
- Ajust entre les necessitats manifestades i les necessitats reals.  
- Objectius i recomanacions sobre l'ús eficient de l'energia i l'aigua. Hàbits de consum. Avaluació i millora dels hàbits de consum.  
- Sales de reunió.  
- Recursos tecnològics i didàctics.  
- Càlcul del cost de l'actuació.  
- Organització d'activitats divulgatives. Elaboració de guies i material divulgatiu.  
- Plans de divulgació. Destinataris. Objectius. Duració. Recursos necessaris.   
- Continguts. Seqüenciació dels continguts.  
- Pressupost.  
- Documents annexos: fullets, catàlegs tècnics, esquemes.  
- Elaboració de documentació. Informes, fullets, presentacions, propostes.  
Programació d'accions divulgatives sobre l'ús eficient de l'energia i l'aigua:  
- Preparació de la intervenció i l'ús de recursos.  
- Exposició de plans de divulgació.  
- Conferències tècniques sobre energia i aigua.  
- Argumentació: característiques, avantatges i beneficis.  
- Tractament de les preguntes i objeccions.  
- Actitud durant la intervenció.  
Avaluació de les accions divulgatives sobre l'ús eficient de l'energia i l'aigua:  
- Models d'avaluació.  
- Criteris d'avaluació.  
- Instruments d'avaluació.  
- Repercussions de les accions.  
- Grau de compliment dels objectius.  
- Possibles causes de la desviació resultats/objectius.  
- Mesures correctores.  
- Informes de resultats i millores proposades.  
Mòdul professional: Projecte d'eficiència energètica i energia solar tèrmica  
Codi: 0355  
Duració: 40 hores  
Continguts:  
Identificació de necessitats del sector productiu, relacionant-les amb projectes tipus que les puguen satisfer:  
- Classificació d'empreses del sector, per característiques organitzatives, pel tipus productiu i pel servici que oferixen.  
- Organització de les empreses, funcions de cada departament.  
- Tipus i necessitats de projectes. Oportunitats de negoci. Demandes a les empreses.  
- Identificació del projecte tipus que s'ajusta a les necessitats demandades.   
- Valoració del paper de les energies alternatives en la proposta de projecte: energia solar tèrmica, fotovoltaica, cogeneració, aïllament tèrmic, estalvi d'energia en processos productius, millora de l'eficiència en processos productius, etc.  
- Característiques específiques requerides al projecte. Nivell d'eficiència, percentatges d'estalvi, terminis d'amortització de la inversió, etc.  
- Obligacions fiscals, laborals i de prevenció de riscos per al desenrotllament del projecte. Condicions aplicables. Avaluació impacte mediambiental.  
- Ajudes o subvencions per la incorporació de noves tecnologies de producció o de servici, aplicables al projecte.  
- Guions de treball en el desenrotllament del projecte.  
Disseny de projectes relacionats amb les competències expressades en el títol, incloent-hi i desenrotllant les fases que el componen:  
- Recopilació de dades del projecte. Presa de dades tècniques, econòmiques, de l'entorn, històriques, etc. Disponibilitat de croquis, plànols i informació tècnica de la maquinària i els equips relacionats.  
- Estudi de viabilitat tècnica d'aquell.  
- Identificación de les fases o parts que componen el projecte i el seu contingut: Memòria, annexos, plànols, plec de condicions, mesuraments i pressupost.  
- Objetius que es pretenen aconseguir i el seu abast.  
- Recursos materials i personals necessaris per a realitzar-lo.  
- Pressupost econòmic corresponent.  
- Necesitats de finançament per a la posada en marxa d'este.  
- Definició i redacció de la documentació necessària per al seu disseny:  
- Memòria: descriptiva, constructiva. Avaluació de l'eficiència energètica de les instal·lacions i dels edificis. Configuració, muntatge i manteniment de les instal·lacions solars tèrmiques.  
- Annexos:  
- Càlcul de dimensions i selecció de les màquines, equips, xarxes i conductes dels diferents sistemes. Compliment del codi tècnic d'edificació CTE. Altres normatives.  
- Avaluació ambiental. Certificat d'eficiència energètica.  
- Pla de manteniment.  
- Plànols:  
- Plànols dels diagrames de principi de funcionament.  
- Plànols dels esquemes elèctrics, d'automatització i regulació.  
- Plànols d'implantació de màquines, equips i xarxes.  
- Plànols de l'obra civil necessària.  
- Plànols de detalls constructius.  
- Plànols de muntatge dels equips i circuits dels sistemes elèctrics, hidràulics i pneumàtics.  
- plec de condicions:  
- Definicions. Conceptes generals.  
- Condicions generals dels materials, dispositius i instal·lacions.  
- Execució, control, mesurament i abonament de les unitats d'obra. Criteris de valoració i mesurament.  
- Recepció d'obres.  
- Definició de gastos generals.  
- Aspectes a controlar per a garantir la qualitat del projecte.  
- Disposicions finals.  
- Mesuraments i pressupost:  
- Concordança amb el plec de condicions.  
- Preus auxiliars i descompostos.  
- Pressupost per capítols i general.  
Planificació de la implementació o execució del projecte, determinant el pla d'intervenció i la documentació associada:  
- Seqüència de les activitats projectades. Ordenació en funció de les necessitats d'implementació.  
- Estimació dels recursos i la logística necessària per a cada activitat.  
- Identificació de les necessitats de permisos i autoritzacions per a dur a terme les activitats. Llicència d'obres. Permisos. Tràmits davant dels organismes competents o afectats. Sol·licituds de subministrament d'energia elèctrica, aigua, gas, etc. davant de les companyies subministradores.  
- Determinar els procediments d'actuació o execució de les activitats. Fases d'execució. Identificació dels riscos inherents a la implementació, definint el pla de prevenció de riscos i els mitjans i equips necessaris. Estudi de seguretat i salut. Pla de seguretat i de prevenció de riscos laborals.  
- Pla d'assignació de recursos materials i humans i els temps d'execució. Diagrames Pert i Gant. Programes informàtics de planificació de projectes.  
- Valoració econòmica de la implementació.  
- Definició i redacció de la documentació necessària per a la seua implementació: el projecte d'execució.  
Definició dels procediments per al seguiment i control en l'execució del projecte. Justificació de la selecció de variables i instruments emprats:  
- Avaluació de les activitats o intervencions.  
- Indicadors de qualitat per a realitzar l'avaluació. plec de control de qualitat PCC. Laboratoris d'assajos i control de qualitat.  
- Avaluació de les incidències que puguen presentar-se durant la realització de les activitats, la seua possible solució i registre. Llibre d'incidències.  
- Gestió dels possibles canvis en els recursos i en les activitats.  
- Sistema de registre d'estos. Modificació de projectes.  
- Documentació necessària per a l'avaluació de les activitats i del projecte. Llibre d'ordes. Organismes de control de l'execució. Oficina de control tècnic OCT, OCA.  
- Participació en l'avaluació dels usuaris o clients.  
- Control del compliment del plec de condicions del projecte quan este existix. Recomanacions per a l'ús i el manteniment de l'edifici. El llibre de l'edifici.  
Mòdul professional: Formació i orientació laboral  
Codi: 0356  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del tècnic superior en Eficiència Energètica i Energia Solar Tèrmica.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic superior en Eficiència Energètica i Energia Solar Tèrmica.  
- Definició i anàlisi del sector professional del tècnic superior en Eficiència Energètica i Energia Solar Tèrmica. Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca d'ocupació: fonts d'informació i reclutament. Tècniques per a la selecció i organització de la informació.  
- Carta de presentació. Curriculum vitae. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i inconvenients del treball en equip per a l'eficàcia de l'organització.  
- Concepte d'equip de treball.  
- Tipus d'equips en les instal·lacions energètiques segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes del conflicte.  
- Causes del conflicte en el món laboral.  
- Mètodes per a la resolució o supressió del conflicte. Negociació; mediació, conciliació i arbitratge.  
Contracte de treball:  
- El Dret del Treball. Fonts del Dret del Treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials. Noves formes de regulació del treball.  
- Intervenció dels organismes públics en les relacions laborals.  
- Drets i deures derivats de la relació laboral.   
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.   
- Temps de treball: jornada, descans, vacacions, permisos, hores extraordinàries, festius, horaris.  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi d'un conveni col·lectiu aplicable a l'àmbit professional del tècnic superior en Eficiència Energètica i Energia Solar Tèrmica.  
- Conflictes col·lectius de treball.  
- Noves formes d'organització del treball: subcontractació, teletreball.  
- Beneficis per als treballadors en les noves organitzacions: flexibilitat, beneficis socials.  
- Plans d'igualtat.  
Seguretat social, ocupació i desocupació:  
- El sistema de seguretat social com a principi bàsic de solidaritat social.  
- Estructura del sistema de seguretat social: nivells de protecció; règims especials i general.  
- Determinació de les principals obligacions dels empresaris i els treballadors en matèria de seguretat social: afiliació, altes, baixes i cotització.  
- L'acció protectora de la seguretat social: prestacions contributives i no contributives.  
- Concepte i situacions protegibles en la protecció per desocupació: prestació de desocupació; subsidi; renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en el sector energètic.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i salut laboral, INSHT, Inspecció de treball, INVASSAT.  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una empresa del sector energètic.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
Mòdul professional: Empresa i iniciativa emprenedora  
Codi: 0357  
Duració: 60 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat energètica (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. factors claus dels emprenedors: iniciativa, creativitat i formació.  
- L'actuació dels emprenedors com a empleats d'una xicoteta i mitjana empresa d'instal·lacions energètiques i solars tèrmiques.  
- L'actuació dels emprenedors com a empresaris d'una xicoteta empresa en el sector d'instal·lacions energètiques i solars tèrmiques.  
- El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit energètic i solar tèrmic.  
- Bones pràctiques de cultura emprenedora en l'activitat energètica i solar tèrmica.  
L'empresa i el seu entorn:  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- Anàlisi de l'entorn general d'una xicoteta i mitjana empresa d'instal·lacions energètiques i solars tèrmiques.  
- L'entorn específic de l'empresa: clients, proveïdors i competència.  
- Anàlisi de l'entorn específic d'una xicoteta i mitjana empresa d'instal·lacions energètiques i solars tèrmiques.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una xicoteta i mitjana empresa d'instal·lacions energètiques i solars tèrmiques.  
- Relacions d'una xicoteta i mitjana empresa d'instal·lacions energètiques i solars tèrmiques amb el conjunt de la societat.  
- Contribució d'una xicoteta i mitjana empresa d'instal·lacions energètiques i solars tèrmiques al desenrotllament sostenible.  
- Cultura de l'empresa i imatge corporativa  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses d'instal·lacions energètiques i solars tèrmiques.  
Creació i posada en marxa d'una empresa:  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una xicoteta i mitjana empresa. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses d'instal·lacions energètiques i solars tèrmiques.  
- Viabilitat econòmica i viabilitat financera d'una xicoteta i mitjana empresa d'instal·lacions energètiques i solars tèrmiques.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent.  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa d'instal·lacions energètiques i solars tèrmiques.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
Mòdul professional: Formació en centres de treball  
Codi: 0358  
Duració: 400 hores  
Continguts:  
Identificació de l'estructura i organització de l'empresa relacionant-les amb el tipus de servici que presta:  
- Identificació de l'estructura organitzativa de l'empresa i les funcions de cada àrea d'esta.  
- Comparació de l'estructura de l'empresa amb les organitzacions empresarials tipus que hi ha en el sector.  
- Relació de les característiques del servici i el tipus de clients amb l'exercici de l'activitat empresarial.  
- Identificació dels procediments de treball en el desenrotllament de la prestació de servici.  
- Valoració de les competències necessàries dels recursos humans per al desenrotllament òptim de l'activitat.  
- Valoració de la idoneïtat dels canals de difusió més freqüents en esta activitat.  
Aplicació d'hàbits ètics i laborals en el desenrotllament de la seua activitat professional d'acord amb les característiques del lloc de treball i procediments establits en l'empresa:  
- Reconeixement i justificació de la disponibilitat personal i temporal necessàries en el lloc de treball.  
- Reconeixement i justificació de les actituds personals (puntualitat, empatia, entre altres) i professionals (orde, neteja, responsabilitat, entre altres) necessàries per al lloc de treball.  
- Reconeixement i justificació dels requeriments actitudinals davant de la prevenció de riscos en l'activitat professional.  
- Reconeixement i justificació dels requeriments actitudinals referits a la qualitat en l'activitat professional.  
- Reconeixement i justificació de les actituds relacionals amb el propi equip de treball i amb les jerarquies establides en l'empresa.  
- Reconeixement i justificació de les actituds relacionades amb la documentació de les activitats realitzades en l'àmbit laboral.  
- Reconeixement i justificació de les necessitats formatives per a la inserció i reinserció laboral en l'àmbit científic i tècnic del bon fer del professional.  
- Identificació de les normes de prevenció de riscos laborals i els aspectes fonamentals de la Llei de Prevenció de Riscos Laborals aplicable en l'activitat professional.  
Intervenció en l'avaluació de l'eficiència energètica de les instal·lacions tèrmiques i d'il·luminació i dels seus components determinant el seu rendiment energètic i proposant actuacions de millora:  
- Caracterització dels components de la instal·lació.  
- Determinació del combustible i els seus paràmetres característics.  
- Obtenció de les dades de cabals, temperatures, consums i altres paràmetres característics.  
- Quantificació de les pèrdues i de l'energia aportada al sistema.  
- Determinació del rendiment energètic del component o de la instal·lació.  
- Anàlisi dels sistemes de control i la seua influència en el rendiment de la instal·lació.  
- Elaboració de l'informe tècnic d'eficiència de la instal·lació.  
- Especificació de les alternatives de millora a la configuració de la instal·lació.  
- Aplicació del pla de seguretat en la inspecció d'instal·lacions.  
Participació en el suport tècnic del procés de qualificació i certificació energètica d'edificis realitzant simulacions i càlculs del seu comportament energètic:  
- Recopilació de la informació constructiva de l'edifici.  
- Avaluació del comportament higrotèrmic dels tancaments.  
- Comprovació del compliment de l'exigència de limitació de la demanda energètica de l'edifici.  
- Identificació de les instal·lacions tèrmiques que abastixen l'edifici.  
- Càlcul de la qualificació energètica.  
- Ús de programes informàtics per a simulació i càlcul energètic.  
- Elaboració de la documentació de la certificació energètica d'un edifici.  
- Tramitació de la documentació de la certificació energètica d'un edifici.  
Intervenció en la formalització de propostes de millora per a l'eficiència i estalvi en les instal·lacions d'aigua de l'edifici:  
- Obtenció dels paràmetres hidràulics i de qualitat en les instal·lacions d'aigua.  
- Anàlisi de l'estat de conservació de la instal·lació hidràulica.  
- Identificació de les intervencions de manteniment realitzades en les instal·lacions d'aigua.  
- Anàlisi de les característiques dels aparells receptors i dels sistemes de control.  
- Comparació del gasto i funcionament dels aparells i la instal·lació amb què s'obtindria amb receptors de funcionament eficient.  
- Anàlisi del marge de millora dels sistemes de control.  
- Elaboració de l'informe de diagnòstic de la instal·lació d'aigua.  
- Elaboració de la proposta de millora de la instal·lació d'aigua.  
Col·laboració en la formalització de projectes d'instal·lacions solars tèrmiques responent a les exigències legals i a les necessitats energètiques dels clients:  
- Avaluació de les necessitats energètiques de l'usuari.  
- Valoració del potencial solar en la ubicació de l'edifici.  
- Anàlisi de les distintes opcions d'implantació d'energia solar.   
- Configuració de la instal·lació solar tèrmica.  
- Elaboració dels plans de traçat general i de detall de la instal·lació solar tèrmica.  
- Elaboració de la memòria, plecs de clàusules administratives, pressupost, estudi de seguretat i la resta de documentació necessària per al projecte.  
- Ompliment de la documentació administrativa de tramitació del projecte.  
Participació en la gestió del muntatge i manteniment d'instal·lacions solars tèrmiques responent a les exigències legals i als requeriments dels clients:  
- Interpretació del projecte de muntatge de la instal·lació solar tèrmica.  
- Organització i control de l'aprovisionament i subministrament de materials a l'obra.  
- Organització i control del replantejament i muntatge de la instal·lació.  
- Supervisió o realització de les proves de seguretat, funcionament i posada en servici.  
ANNEX II  
Seqüenciació i distribució horària dels mòduls professionals.  
  
ANNEX III  
Professorat  
A. Atribució docent  
  
- Organització i control del manteniment d'instal·lacions solars tèrmiques.  
- Organització i aplicació del pla de seguretat en el muntatge i manteniment d'instal·lacions solars tèrmiques.  
- Gestió de la documentació relacionada amb el muntatge i manteniment d'instal·lacions solars tèrmiques.  
Participació en la promoció de l'ús eficient de l'energia i l'aigua organitzant i realitzant accions divulgatives sobre productes i instal·lacions eficients:  
- Identificació de productes, aparells i instal·lacions, catalogats d'alta eficiència, disponibles en el mercat.  
- Elaboració de manuals de venda i argumentaris de suport a la promoció comercial.  
- Identificació dels destinataris de l'acció divulgativa.  
- Planificació de l'acció divulgativa tenint en compte la normativa i plans d'eficiència en vigor.  
- Preparació de documentació de referència.  
- Realització de l'acció divulgativa.  
- Avaluació de l'acció formativa.  
B. Titulacions requerides per a centres docents de titularitat privada o d'altres administracions diferents de l'educativa  
  
\* \* \* \* \*  
ANEXO II  
Secuenciación y distribución horaria de los módulos profesionales  
  
ANEXO III  
Profesorado  
A. Atribución docente  
  
B. Titulaciones requeridas para centros docentes de titularidad privada o de otras administraciones distintas de la educativa  
  
ANNEX IV  
Mòdul professional: Anglés Tècnic I-S  
Codi: CV0003  
Duració: 96 hores  
Resultats d'aprenentatge i criteris d'avaluació  
1. Reconeix informació professional i quotidiana continguda en tot tipus de discursos orals emesos per qualsevol mitjà de comunicació en llengua estàndard, i interpreta amb precisió el contingut del missatge.  
Criteris d'evaluació:  
a) S'ha identificat la idea principal del missatge.  
b) S'ha reconegut la finalitat de missatges radiofònics i d'un altre material gravat o retransmés pronunciat en llengua estàndard i s'ha identificat l'estat d'ànim i el to del parlant.  
c) S'ha extret informació de gravacions en llengua estàndard relacionades amb la vida social, professional o acadèmica.  
d) S'han identificat els punts de vista i les actituds del parlant.  
e) S'han identificat les idees principals de declaracions i missatges sobre temes concrets i abstractes, en llengua estàndard i amb un ritme normal.  
f) S'ha comprés fil per randa el que es diu en llengua estàndard, inclús en un ambient amb soroll de fons.  
g) S'han extret les idees principals de conferències, xarrades i informes, i altres formes de presentació acadèmica i professional lingüísticament complexes.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
2. Interpreta informació professional continguda en textos escrits complexos, analitzant de manera comprensiva els seus continguts.  
Criteris d'evaluació:  
a) S'ha llegit amb un alt grau d'independència, adaptant l'estil i la velocitat de la lectura a distints textos i finalitats i utilitzant fonts de referència apropiades de manera selectiva.  
b) S'ha interpretat la correspondència relativa a la seua especialitat, captant fàcilment el significat essencial.  
c) S'han interpretat, fil per randa, textos extensos i de relativa complexitat, relacionats o no amb la seua especialitat, sempre que puga tornar a llegir les seccions difícils.  
d) S'ha relacionat el text amb l'àmbit del sector a què fa referència.  
e) S'ha identificat amb rapidesa el contingut i la importància de notícies, articles i informes sobre una àmplia sèrie de temes professionals i decidix si és oportú una anàlisi més profunda.  
f) S'han realitzat traduccions de textos complexos utilitzant material de suport en cas necessari.  
g) S'han interpretat missatges tècnics rebuts a través de suports telemàtics: correu electrònic, fax.  
h) S'han interpretat instruccions extenses i complexes, que estan dins de la seua especialitat.  
3. Emet missatges orals clars i ben estructurats, analitzant el contingut de la situació i adaptant-se al registre lingüístic de l'interlocutor.  
Criteris d'evaluació:  
a) S'han identificat els registres utilitzats per a l'emissió del missatge.  
b) S'ha expressat amb fluïdesa, precisió i eficàcia sobre una àmplia sèrie de temes generals, acadèmics, professionals o d'oci, marcant amb claredat la relació entre les idees.  
c) S'ha comunicat espontàniament, adoptant un nivell de formalitat adequat a les circumstàncies.  
d) S'han utilitzat normes de protocol en presentacions formals i informals.  
e) S'ha utilitzat correctament la terminologia de la professió.  
f) S'han expressat i defensat punts de vista amb claredat, proporcionant explicacions i arguments adequats.  
g) S'ha descrit i seqüenciat un procés de treball de la seua competència.  
h) S'ha argumentat fil per randa, l'elecció d'una determinada opció o procediment de treball triat.  
i) S'ha sol·licitat la reformulació del discurs o part d'este quan s'ha considerat necessari.  
4. Elabora documents i informes propis del sector o de la vida acadèmica i quotidiana, relacionant els recursos lingüístics amb este propòsit.  
Criteris d'evaluació:  
a) S'han redactat textos clars i detallats sobre una varietat de temes relacionats amb la seua especialitat, sintetitzant i avaluant informació i arguments procedents d'unes quantes fonts.  
b) S'ha organitzat la informació amb correcció, precisió, coherència i cohesió, sol·licitant i/ o facilitant informació de tipus general o detallada.  
c) S'han redactat informes, destacant els aspectes significatius i oferint detalls rellevants que servisquen de suport.  
d) S'ha omplit documentació específica del seu camp professional.  
e) S'han aplicat les fórmules establides i el vocabulari específic en l'ompliment de documents.  
f) S'han resumit articles, manuals d'instruccions i altres documents escrits, utilitzant un vocabulari ampli per a evitar la repetició freqüent.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, descrivint les relacions típiques característiques del país de la llengua estrangera.  
Criteris d'evaluació:  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i les normes de relació social propis del país.  
c) S'han identificat els valors i les creences propis de la comunitat on es parla la llengua estrangera.  
d) S'ha identificat els aspectes socioprofessionals propis del sector, en qualsevol tipus de text.  
e) S'han aplicat els protocols i les normes de relació social propis del país de la llengua estrangera.  
f) S'han reconegut els marcadors lingüístics de la procedència regional.Continguts  
Anàlisi de missatges orals:  
- Comprensió de missatges professionals i quotidians.  
- Missatges directes, telefònics, radiofònics, gravats.  
- Terminologia específica del sector.  
- Idees principals i secundàries.  
- Recursos gramaticals: temps verbals, preposicions, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians:  
- Suports telemàtics: fax, correu electrònic, burofax.  
- Terminologia específica del sector.  
- Idees principals i idees secundàries.  
- Recursos gramaticals: temps verbals, preposicions, phrasal verbs, I wish + passat simple o perfecte, I wish + would, If only; ús de la veu passiva, oracions de relatiu, estil indirecte, verbs modals....  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Missatges orals:  
- Registres utilitzats en l'emissió de missatges orals.  
- Terminologia específica del sector.  
- Recursos gramaticals: temps verbals, preposicions, phrasal verbs, locucions, expressió de la condició i el dubte, ús de la veu passiva, oracions de relatiu, estil indirecte, verbs modals...  
- Altres recursos lingüístics: acords i desacords, hipòtesis i especulacions, opinions i consells, persuasió i advertència.  
- Fonètica. Sons i fonemes vocàlics i les seues combinacions i sons i fonemes consonàntics i les seues agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Presa, manteniment i cessió del torn de paraula.  
- Suport, demostració d'enteniment, petició d'aclariment, etc.  
- Entonació com a recurs de cohesió del text oral: ús dels patrons d'entonació.  
Emissió de textos escrits:  
- Expressió i ompliment de missatges i textos professionals i quotidians:  
- Currículum i suports telemàtics: fax, correu electrònic, burofax.  
- Terminologia específica del sector.  
- Idea principal i secundàries.  
- Recursos gramaticals: temps verbals, preposicions, phrasal verbs, verbs modals, locucions, ús de la veu passiva, oracions de relatiu, estil indirecte.  
- Relacions lògiques: oposició, concessió, comparació, condició, causa, finalitat, resultat.  
- Have something done.  
- Nexes: although, even if, in spite of, despiste, however, in contrast-  
- Derivació: sufixos per a formar adjectius i substantius.  
- Relacions temporals: anterioritat, posterioritat, simultaneïtat.  
- Coherència textual:  
- Adequació del text al context comunicatiu.  
- Tipus i format de text.  
- Varietat de llengua. Registre.  
- Selecció lèxica, d'estructures sintàctiques i de contingut rellevant.  
- Inici del discurs i introducció del tema. Desenrotllament i expansió: exemplificació, conclusió i resum del discurs.  
- Ús dels signes de puntuació.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
- Reconeixement de la llengua estrangera per a aprofundir en coneixements que resulten d'interés al llarg de la vida personal i professional.  
- Ús de registres adequats segons el context de la comunicació, l'interlocutor i la intenció dels interlocutors.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió en el sector.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
Mòdul professional: Anglés Tècnic II-S  
Codi: CV0004  
Duració: 40 hores  
Resultats d'aprenentatge i criteris d'avaluació  
1. Produïx missatges orals en llengua anglesa, en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'ha transmés missatges relatius a la justificació de retards, absències o qualsevol altra eventualitat.  
d) S'han usat amb fluïdesa les expressions habituals per al requeriment de la identificació dels interlocutors.  
e) S'han identificat missatges relacionats amb el sector.  
2. Manté conversacions en llengua anglesa, de l'àmbit del sector interpretant la informació de partida.  
Criteris d'avaluació:  
a) S'ha utilitzat un vocabulari tècnic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'ha atés consultes directes telefònicament amb suposats clients i proveïdors.  
d) S'ha identificat la informació facilitada i requeriments que ha realitzat l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives més usuals utilitzades en el sector.  
i) S'han comprés sense dificultat els punts principals de la informació.  
j) S'ha utilitzat un accent adequat en les conversacions en anglés.  
3. Ompli documents de caràcter tècnic en anglés reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari d'ús general en la documentació pròpia del sector.  
b) S'han identificat les característiques i les dades clau del document.  
c) S'ha analitzat el contingut i la finalitat de distints documents tipus d'altres països en anglés.  
d) S'han omplit documents professionals relacionats amb el sector.  
e) S'han redactat cartes d'agraïments a proveïdors i clients en anglés.  
f) S'han omplit documents d'incidències i reclamacions.  
g) S'han rebut i remés correus electrònics i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o d'altres propis dels països de llengua anglesa.  
c) S'han identificat bosses d'ocupació en anglés accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglés.  
e) S'ha redactat la carta de presentació per a una oferta d'ocupació.  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una bossa d'ocupació en anglés.  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenrotllat una actitud de respecte cap a les distintes maneres d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'han identificat les ferramentes de suport més adequades per a la interpretació i traduccions en anglés.  
b) S'ha interpretat informació sobre l'empresa, el producte i el servici.  
c) S'han interpretats estadístiques i gràfics en anglés sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals en anglés en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre: presentació de persones, salutacions i acomiadaments, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació en llengua anglesa en l'àmbit de l'atenció al client:  
ANNEX V  
Espais mínims  
- Recursos, estructures lingüístiques, lèxic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques, i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en llengua anglesa:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Bosses d'ocupació. Ofertes d'ocupació. Cartes de presentació.  
La selecció i contractació del personal: contractes de treball. Cartes de citació, admissió i rebuig en processos de selecció.  
L'organització de l'empresa: llocs de treball i funcions.  
Interpretació de textos amb ferramentes de suport:  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. Organització de les tasques diàries.  
- Consulta de pàgines webs amb continguts econòmics en anglés amb informació rellevant per a l'empresa.  
Orientacions pedagògiques  
Este mòdul conté la formació necessària per a l'exercici d'activitats relacionades amb el sector.  
La gestió en el sector inclou el desenrotllament dels processos relacionats i el compliment de processos i protocols de qualitat, tot això en llengua anglesa.  
La formació del mòdul contribuïx a assolir els objectius generals del cicle formatiu i la competència general del títol.  
Les línies d'actuació en el procés d'ensenyança i aprenentatge que permeten assolir els objectius del mòdul, versaran sobre:  
- La descripció, anàlisi i aplicació dels processos de comunicació utilitzant l'anglés.  
- La caracterització dels processos del sector en anglés.  
- Els processos de qualitat en l'empresa, la seua avaluació i la identificació i formalització de documents associats a la gestió d'allotjament en anglés.  
- La identificació, anàlisi i procediments d'actuació davant de situacions imprevistes (queixes, reclamacions...) en anglés.  
  
ANNEX VI  
Titulacions acadèmiques requerides per a la impartició dels mòduls professionals que conformen el cicle formatiu  
 en centres de titularitat privada, o d'altres administracions diferents de l'educativa.  
  
ANEXO V  
Espacios mínimos  
  
ANEXO VI  
Titulaciones académicas requeridas para la impartición de los módulos profesionales que conforman   
el ciclo formativo en centros de titularidad privada, o de otras Administraciones distintas de la educativa.


Còpia Permalink ELI